U-I-207/99
Natisni
Opravilna št.:
U-I-207/99
Datum odločitve:
15. 2. 2001
Objavljeno:
OdlUS X, 28
ECLI:
ECLI:SI:USRS:2001:U.I.207.99
Akt:
Zakon o Skladu kmetijskih zemljišč in gozdov Republike Slovenije (Uradni list RS, št. 10/93) (ZSKZ), 1. odst. 14. čl.
Izrek:
Postopek za preizkus pobude za oceno ustavnosti in zakonitosti prvega odstavka 14. člena Zakona o Skladu kmetijskih zemljišč in gozdov Republike Slovenije (Uradni list RS, št. 10/93) se ustavi.
Evidenčni stavek:
Pritožnica je vložila nepopolno vlogo in ker je v določenem roku ni dopolnila, je Ustavno sodišče postopek za preizkus pobude za oceno ustavnosti in zakonitosti ustavilo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o pravdnem postopku (ZPP), 145. čl.
Zakon o Ustavnem sodišču (ZUstS), 6., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Lovska družina Ruše
Datum vloge:
3. 5. 1999
Vrsta odločitve:
sklep
Vrsta rešitve:
ustavitev
Dokument:
US20632
Dokument v PDF obliki:
U-I-207-99.pdf
116 KB
Prenesite datoteko
U-I-207/99-9
15. 2. 2001
S K L E P
Ustavno sodišče je v postopku za preizkus pobude Lovske družine Ruše na seji dne 15. februarja 2001
s k l e n i l o:
Postopek za preizkus pobude za oceno ustavnosti in zakonitosti prvega odstavka 14. člena Zakona o Skladu kmetijskih zemljišč in gozdov Republike Slovenije (Uradni list RS, št. 10/93) se ustavi.
O b r a z l o ž i t e v
1. Pobudnica je na Ustavno sodišče naslovila več vlog, v katerih je navajala, da Ustavno sodišče v odločbi št. U-I-78/93 z dne 18. 10. 1995 (Uradni list RS, št. 68/95 in OdlUS IV, 104) ni odgovorilo na njene navedbe. Z zadnjim dopisom dne 3. 5. 1999 je predlagala ponovno presojo ustavnosti in zakonitosti prvega odstavka 14. člena Zakona o Skladu kmetijskih zemljišč in gozdov Republike Slovenije, zato je Ustavno sodišče njeno vlogo štelo kot novo pobudo.
2. Ustavno sodišče je pobudnico z dopisom dne 15. 11. 2000 pozvalo, naj pobudo v roku 15 dni dopolni, predvsem pa naj navede nove razloge, ki bi utemeljevali protiustavnost izpodbijane določbe. Pri tem jo je opozorilo, da lahko na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - v nadaljevanju ZUstS) postopek ustavi, če v navedenem roku ne bo sporočila podatkov, potrebnih za nadaljevanje postopka.
3. Ustavno sodišče je navedeni poziv poslalo pobudnici na naslov, ki ga je ta navedla v svojih vlogah. Poziv je bil vrnjen, iz pripombe vročevalca pa je razvidno, da pobudnice ni več na tem naslovu. Zato je Ustavno sodišče na podlagi 6. člena ZUstS v zvezi z drugim odstavkom 145. člena Zakona o pravdnem postopku (Uradni list RS, št. 26/99 - ZPP) odredilo vročitev s pritrditvijo na sodno desko. Vročitev velja za opravljeno po preteku 8 dni, odkar je bilo pisanje pritrjeno na sodno desko.
Poziv k dopolnitvi pobude je bil pritrjen na sodno desko od 5. do 13. 1. 2001. S tem se vročitev tega poziva šteje za opravljeno. Pobudnica po vročitvi v postavljenem roku svoje vloge ni dopolnila. Ker ni bilo mogoče preizkusiti, ali so predpisani pogoji za začetek postopka izpolnjeni, je Ustavno sodišče postopek za preizkus pobude ustavilo.
4. Ustavno sodišče je sprejelo ta sklep na podlagi 6. člena in tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen